Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторот Соња Стефановска, со службена легитимација број 28-0010, изврши вонреден инспекциски надзор над субјектот ЈУ Меѓуопштински Центар за социјална работа Прилеп со седиште на ул. Стеван Апостолоски број 17 ,Прилеп, застапуван од ВД Директорот Тање Тренкоска Алексоска, со Записник број ИП1 16-114 од 22.03.2024 година, ја утврди фактичката состојба и врз основа на член338 од Законот за социјалната заштита („Службен весник на Република Северна Македонија” број 104/2019,146/2019,275/2019, 302/2020, 311/2020, 163/2021, 294/2021, 99/2022, 236/2022 и 65/2023), на ден 22.03.2024 година го донесе следното

**Р Е Ш Е Н И Е**

Се наредува на Тање Тренкоска Алексоска, ВД Директор на ЈУМ Центар за социјална работа Прилеп, за отстранување на констатираните недостатоци и неправилности во примената на Законот за социјалната заштита, Законот за социјална сигурност за старите лица (,,Службен весник на РСМ,, број 104/2019), подзаконските, општите, поединечните и другите акти донесени врз нивна основа, да ги преземе следните мерки во определените рокови:

1. Центарот по службена должност по пат на размена на податоците по електронски пат од Министерството за внатрешни работи, да обезбедува податоци дека носителот на **правото гарантирана минимална помош** или член на домаќинството, поседува регистрирано моторно возило, да утврдува дали носителот на правото во законски определениот рок известил за промени во имотната состојба за себе и сите членови во домаќинството во текот на користењето на правото, а кои влијаат на користење на правотото и врз основа на утврдената фактичка состојба да донесе соодветно решение, согласно член 30 став 2 и 4 и член 40 став 2 од Законот и член 3 став 1 точка 23 од Правилникот за начинот на остварување на правото на гарантирана минимална помош, утврдување на состојбата на приходите, имотот и имотните права на домаќинството, определување на носителот на правото, образецот на барањето и потребната документација („Службен весник на Република Северна Македонија” број 109/2019, 192/2020, 23/2021, 80/2021 и 240/2021).

Центарот во предметите на корисниците: УП1 0906-651/23 од 03.03.2023 година за З.А., УП1 0906-8769/23 од 23.01.2023 година за С.В, УП1 0906-7529/23 од 29.11.2023 година за Ф. Б, УП1 0906-3983 од 01.10.2023 година за Е. Ш, УП1 09-8994 од 11.05.2023 година за И.С и УП1 0906-4882/22-1 од 20.12.2022 година за И. А и УП1 0906-5060/24 од 27.02.2024 година за А. Б, да ги преиспита донесените решенија и по потреба да донесе нови соодветни решенија, со кои ќе ги замени претходните решенија донесени во спротивност со закон или друг пропис. Соодветно на донесените нови решенија да  води постапка за враќање на неосновано исплатените средства, спогодбено или со тужба до надлежниот суд и постапка за надомест на штета по конечноста на решението со кое престанува правото од социјална заштита, согласно член 301 и 305 од Законот.

**Рокот за извршување на изречената инспекциска мерка изнесува 60 дена од приемот на решението и постојано.**

2. Центарот по службена должност да го преиспита предметот со решение број: УП1 0920-169/22 од 01.11.2022 година на корисникот Н. С.Во постапката на преиспитување по пат на размена на податоци по електронски пат или во писмена форма од Министерството за внатрешни работи, да обезбеди податоци дека корисникот на **правото на социјална сигурност за старите лица** и неговиот брачен другар, или лице со кое живее во вонбрачна заедница, не поседува регистрирано моторно возило и во зависност од утврдената фактичка состојба доколку за тоа има потреба да донесе ново соодветно решение, согласно член 9, член 10 став 1 алинеја 1 и 2 од Законотза социјална сигурност за старите лица и член 4 став 1 точка 4 и член 6 став 1 точка 11 од Правилникот за начинот на утврдување на состојбата и видот на приходите, имотот и имотните права на подносителот и неговиот брачен другар или лице кое живее во вонбрачна заедница, образецот на барањето и потребната документација за остварување на правото на социјална сигурност за старите лица („Службен весник на Република Северна Македонија” број 109/2019, 188/19, 192/20).

**Рокот за извршување на изречената инспекциска мерка изнесува 60 дена од приемот на решението и постојано.**

3. Субјектот на инспекциски надзор е должен веднаш по истекот на рокот определен за извршување на инспекциската мерка, а најдоцна во рок од три дена, писмено да го извести инспекторите дали се извршени инспекциските мерки, согласно член 334 став 4 од Законот.

4.Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерство за труд и социјална политика врз основа на член 329 став 1 алинеја 3 од Законот за социјалната заштита, преку инспекторот Соња Стефановска со службена легитимација 28-0010, изврши вонреден инспекциски надзор на ден 21.03.2024 година во ЈУМ Центар за социјална работа Прилеп, со седиште во Прилеп ул. Стеван Апостолоски број 17 Прилеп, застапуван од ВД Директорот Тање Тренкоска Алексоска и состави Записник број Уп1 16-114 од 22.03.2024 година, во кој се констатирани недостатоци и неправилности во постапката за остварување и користење на правото на гарантирана минимална помош и правото на социјална сигурност за старите лица.

  За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во службените простории на Министерството за труд и социјална политика - Сектор за инспекциски надзор во социјалната заштита и заштита на децата, под број УП1 16-114 од 01.04.2024.

**Инспектор за социјална заштита:**

Соња Стефановска